open-index/open-wikipedia-markdown huggingface dataset:
(217) Эўдора

**(217) Эўдора** () — параўнальна невялікі астэроід галоўнага пояса. Судзячы па вельмі нізкім альбеда ён, напэўна, складаецца з вуглістых хандрытаў. Даследаванні, праведзеныя ў 2007 году паказалі, што бляск астэроіда змяняецца кожныя 25,253 ± 0,003 гадзін, што адпавядае яго перыяду кручэння.

Ён быў выяўлены 30 жніўня 1880 года французскім астраномам Ж. Каджа у абсерваторыі блізу Марселя, Францыя і быў названы ў гонар Эўдоры, наяды ў старажытнагрэчаскай міфалогіі. Ён стаў чацвёртым адкрытым ім астэроідам.

## Гл. таксама 
* Спіс астэроідаў (201—300)
* Класіфікацыі малых планет

## Спасылкі 
* 
* 

Катэгорыя:Астранамічныя аб’екты, адкрытыя ў 1880 годзе
Катэгорыя:Астэроіды дыяметрам ад 40 да 100 км
Катэгорыя:Назвы астэроідаў са старажытнагрэчаскай міфалогіі
(218) Біянка

**(218) Біянка** () — параўнальна невялікі астэроід галоўнага пояса, з даволі высокім альбеда, што сведчыць пра яго прыналежнасць да светлага спектральнага класа S. Ён быў выяўлены 4 верасня 1880 года аўстрыйскім астраномам Іаганам Палізам у абсерваторыі горада Пула, Харватыя і названы ў гонар аўстра-венгерскай опернай спявачкі Біанкі (сапраўднае імя — Берта Шварц). У венскіх газетах былі апублікаваны акалічнасці прысваення гэтаму астэроіду імя спявачкі.

## Гл. таксама 
* Спіс астэроідаў (201—300)
* Класіфікацыі малых планет

## Спасылкі 
* 
* 
* Asteroid Lightcurve Data File

Катэгорыя:Астранамічныя аб’екты, адкрытыя ў 1880 годзе
Катэгорыя:Астэроіды, адкрытыя Іаганам Палізам
Катэгорыя:Астэроіды дыяметрам ад 40 да 100 км
Катэгорыя:Астэроіды, названыя ў гонар людзей
(220) Стэфанія

**(220) Стэфанія** () — даволі невялікі астэроід галоўнага пояса, прыналежны да рэдкага спектральнага класа P. Уваходныя ў яго ў аб’екты маюць цёмную паверхню, багатую злучэннямі вугляроду і бязводнымі сілікатамі. Ён быў адкрыты 19 мая 1881 года аўстрыйскім астраномам Іаганам Палізам у абсерваторыі горада Вена і названы ў гонар спадчыннай прынцэсы Стэфаніі, жонкі спадчынніка прастола кронпрынца Аўстрыі Рудольфа.

Пара пабралася якраз у год адкрыцця астэроіда. Гэта быў першы выпадак, калі назва астэроіда была прымеркавана да вяселля, тым самым паслужыўшы кшталтам вясельнага падарунка для маладых.

## Гл. таксама 
* Спіс астэроідаў (201—300)
* Класіфікацыі малых планет

## Спасылкі 
* 
* 
* [ftp://ftp.lowell.edu/pub/elgb/astorb.html База данных орбитальных элементов астероидов] 
* Minor Planet Discovery Circumstances
* Данные кривых блеска астероидов

Катэгорыя:Астранамічныя аб’екты, адкрытыя ў 1881 годзе
Катэгорыя:Астэроіды, адкрытыя Іаганам Палізам
Катэгорыя:Астэроіды дыяметрам ад 2 да 40 км
Катэгорыя:Астэроіды, названыя ў гонар людзей
Басута (значэнні)

**Басута**:

* Басута — народ у Афрыцы.
* Плато Басута — плато ў Афрыцы, у Лесота, частка Драконавых гор.
Карла Бруні

**Карла Бруні Тэдэскі** (; нар. 23 снежня 1968, Турын) — французская спявачка італьянскага паходжання, былая мадэль, жонка былога прэзідэнта Францыі Нікаля Сарказі.

Катэгорыя:Фотамадэлі Францыі
Катэгорыя:Выпускнікі Універсітэта Парыж 1 Пантэон-Сарбона
Бернар Казнёў

**Бернар Казнёў** (; нар. 2 чэрвеня 1963, Санлиса, Уаза) — французскі дзяржаўны дзеяч, член Сацыялістычнай партыі. Прэм’ер-міністр Францыі з 6 снежня 2016 па 15 мая 2017.

Катэгорыя:Члены французскай Сацыялістычнай партыі (1969)
Катэгорыя:Прэм’ер-міністры Францыі
Катэгорыя:Міністры ўнутраных спраў Францыі
Беджа (горад)

**Бе́джа** () — горад у Тунісе, адміністрацыйны цэнтр вілаета Беджа.

Горад заснаваны ў I стагоддзі да н.э. Размешчаны на аўтамабільнай дарозе Туніс—Анаба (Алжыр). Насельніцтва ў 1984 годзе налічвала 46 700 чал. Горад з'яўляецца гандлёвым цэнтрам і асноўным прамысловым цэнтрам раёна па вырошчванню пшаніцы. Дзейнічаюць прадпрыемствы мукамольнай і цукровай прамысловасці.

## Літаратура 
* Африка: энциклопедический справочник. Т. 1. А—К / Гл. ред. А. Громыко. Ред. колл. В. М. Власов, Н. И. Гаврилов и др. — М.: Советская энциклопедия, 1986. — С. 319. — 672 с. с илл.

## Спасылкі 
* Bienvenue dans le site de la commune de Deja 

Катэгорыя:Гарады Туніса
Хетуміды

**Хетуміды** ( — Hetumian) ці **Ашыніды** — армянская княская, а з 1226 года царская дынастыя ў Кілікійскай Арменіі. Хетуміды таксама вядомыя як княскі дом Ламброна.

Заснавальнікам кілікійскай княскай дынастыі з'яўляецца Ашын, які завалодаў крэпасцю Ламброн. Дынастыя робіцца царскай з таго моманту, калі сын Канстанціна з Папарана Хетум I робіцца царом Кілікіі, жаніўшыся з царыцай Забель, што ўспадкавала трон ад свайго бацькі.

Катэгорыя:Хетуміды
(208) Лакрымоза

**(208) Лакрымоза** () — даволі невялікі астэроід галоўнага пояса, прыналежны да астэроідаў спектральнага класа S і ўваходзіць у склад сямейства Караніды, з’яўляючыся адным з найбуйнейшых прадстаўнікоў дадзенага сямейства. Лічыцца, што Лакрымоза, як і астатнія члены сямейства, з’яўляецца фрагментам буйнейшага астэроіда, што распаўся ў выніку катастрафічнага сутыкнення з іншым астэроідам некалькі мільярдаў гадоў назад.

Астэроід быў адкрыты 21 кастрычніка 1879 года аўстрыйскім астраномам Іаганам Палізам у абсерваторыі горада Пула.

## Гл. таксама 
* Спіс астэроідаў (201—300)
* Класіфікацыі малых планет

## Спасылкі 
* 
* 
* Sky-map
* Minor Planet Discovery Circumstances
* Кривые блеска астероидов 

Катэгорыя:Астранамічныя аб’екты, адкрытыя ў 1879 годзе
Катэгорыя:Сямейства Караніды
Катэгорыя:Астэроіды, адкрытыя Іаганам Палізам
Катэгорыя:Астэроіды дыяметрам ад 40 да 100 км
(215) Энона

**(215) Энона** () — астэроід галоўнага пояса, які быў выяўлены 7 красавіка 1880 года рускім астраномам нямецкага паходжання Віктарам Кнорэ ў абсерваторыі каля Берліна і названы ў гонар Эноны, німфы ў старажытнагрэчаскай міфалогіі. Другі з чатырох адкртых ім астэроідаў. 

## Гл. таксама 
* Спіс астэроідаў (201—300)
* Класіфікацыі малых планет

## Спасылкі 
* 
* 
* [ftp://ftp.lowell.edu/pub/elgb/astorb.html The Asteroid Orbital Elements Database]
* Minor Planet Discovery Circumstances

Катэгорыя:Астранамічныя аб’екты, адкрытыя ў 1880 годзе
Катэгорыя:Астэроіды дыяметрам ад 2 да 40 км
Катэгорыя:Назвы астэроідаў са старажытнагрэчаскай міфалогіі
Эма Пятроўна Сюбарава

**Эма Пятроўна Сюба́рава** (, Валміера — ) — беларускі вучоны ў галіне селекцыі пладовых культур. Доктар сельскагаспадарчых навук (1963). Заслужаны дзеяч навукі БССР (1967).

## Біяграфія 
Скончыла 1-ы Маскоўскі ўніверсітэт у 1924 годзе. З 1957 года загадчык аддзела, з 1972 года загадчык, з 1974 года старшы навуковы супрацоўнік лабараторыі селекцыі пладовых культур Беларускага НДІ бульбаводства і плодаагароднінаводства.

## Навуковая дзейнасць 
Разам з мужам А. Я. Сюбаравым і калектывам распрацавала каля 124 сартоў пладовых раслін.
Аўтар сартоў вішні (*Кистевая*, *Новодворская*, *Владимирская улучшенная*), слівы (*Ранняя лошицкая*, *Минская*, *Белорусская*, чарэшні (*Народная*, *Северная*', *Красавица*, *Мускатная*). Сааўтар многіх сартоў яблыні і грушы..

## Выбраная бібліяграфія 
* Як залажыць сад на сядзібе калгасніка / Э. П. Сюбарава, А. Г. Волузнеў. — Мн.: Дзяржвыд БССР. Рэд. с.-г. і тэхн. літ., 1940. — 20, [3] с.
* Вішня / Э. П. Сюбарава. — Мінск: Выдавецтва Акадэміі навук БССР, 1954. — 101, [1] с.
* Селекция плодовых культур в БССР / Э. П. Сюбарова / М-во сельского хозяйства Белорус. ССР. Белорус. науч.-исслед. ин-т плодоводства, овощеводства и картофеля. — Минск: Госиздат БССР, Ред. с.-х. лит., 1957. — 28 с. : ил. ; 20 см
* Биологические особенности и селекция черешни в Белорусской ССР: автореферат диссертации … кандидата биологических наук / Э. П. Сюбарова. ― Минск, 1962.
* Черешня / Э. Сюбарова. — Минск: Урожай, 1964. — 107 с.

## Прэміі і ўзнагароды 
Узнагароджана двума ордэнамі Працоўнага Чырвонага Сцяга, медалямі ВДНГ СССР і БССР.

## Памяць 
У гонар Сюбаравай названы некалькі сартоў пладовых раслін, у тым ліку зімаўстойлівы сорт чарэшні 'Памяць Субаравай' і сорт яблыні 'Памяць Сюбаравай'

## Зноскі 
## Літаратура 
* 
* Республика Беларусь: энциклопедия. [В 7 т.]. Т. 7. — Минск, 2008.
* 

## Спасылкі 
* Сюбарава, Эма Пятроўна (кандыдат біялагічных навук; доктар сельскагаспадарчых навук; 1897—1983) // Нацыянальная бібліятэка Беларусі
* Школа селекционеров-плодоводов  // Сайт НПЦ НАН Беларусі па бульбаводстве і плодаагародніцтве
* *Вячеслав Белуга* Наследие Сюбаровых // Газета «Навука», № 36(2659) 4 верасня 2017 г.
* *Наталья Тышкевич* Как доктор сельскохозяйственных наук создал новую для Беларуси плодовую культуру — алычу крупноплодную // СБ. Беларусь сегодня
* Эмма Сюбарова (1897—1983) // 7 известных женщин ВДНХ
* Сорт: Яблоня, Память Сюбаровой // Усерасійскі навукова-даследчы інстытут селекцыі пладовых культур
* 125 лет известному учёному-селекционеру // Сайт Нацыянальнай бібліятэкі Беларусі

Катэгорыя:Селекцыянеры СССР
Катэгорыя:Селекцыянеры Беларусі
Лінейныя караблі тыпу «Нэльсан»

**Лінейныя караблі тыпу «Нэльсан»** — тып лінкараў Каралеўскага ваенна-марскога флоту Вялікабрытаніі часоў Другой сусветнай вайны. Усяго для брытанскага флоту пабудаваны 2 караблі: «Нэльсан» () і «Родні» ().

«Нэльсаны» сталі першымі «вашынгтонскімі лінкарамі». Паводле вашынгтонскага марскога пагаднення Вялікабрытанія атрымала права пабудаваць два лінкары з гарматамі калібрам да 406 мм і стандартным водазмяшчэннем да 35 560 т. Фармальна «Нэльсан» і «Родні» былі 23-вузлавой версіяй лінейных крэйсераў тыпу «G-3», ад будаўніцтва якіх Вялікабрытанія адмовілася паводле дагавора.

Лінкары атрымалі максімальна магчымае ўзбраенне, якое дазвалялася дагаворам, — дзевяць новых 406-мм гармат. Для гарматы была выбрана нехарактэрная для брытанскага флоту канцэпцыя «лёгкі снарад — высокая пачатковая хуткасць». У далейшым канцэпцыя была прызнана памылковай, паколькі пацягнула за сабой павышаны знос ствала і пагаршэнне трапнасці стральбы. Караблі праектаваліся з улікам вопыту Першай сусветнай вайны. Упершыню для брытанскіх дрэдноўтаў іх браніраванне было выканана па схеме «ўсё або нічога». Новыя лінкары атрымалі добра абароненую цытадэль, але за яе межамі браніраванне было зведзена да мінімуму. Крытыкаваліся адсутнасць браніравання ў насавым ускрайку і недастатковае паглыбленне бранявога пояса. Тым не менш, у рамках адведзенага ліміту водазмяшчэння новыя лінкары атрымалі максімальна магчымую абарону. Канструктыўная падводная абарона была распрацавана з правядзеннем выпрабаванняў на доследных адсеках і вытрымлівала трапленне тарпеды з зарадам у 340 кг ТНТ.

152-мм гарматы сярэдняга калібра не былі ўніверсальнымі. Да пачатку Другой сусветнай вайны стала зразумела, што шасці ўсталяваных 120-мм гармат недастаткова. Замест неабходных чатырох зенітных гармат далёкага дзеяння ў кожным сектары стральбы, на некаторых сектарах маглі весці стральбу толькі тры і нават дзве гарматы. Правесці кардынальную мадэрнізацыю з заменай гармат і ўзмацненнем браніравання не паспелі. У гады вайны прыйшлося абмежавацца павелічэннем колькасці 40-мм і 20-мм зенітных аўтаматаў.

Нягледзячы на шэраг недахопаў і нізкую максімальную хуткасць, «Нэльсан» і «Родні» лічыліся наймацнейшымі брытанскімі лінкарамі перыяду Другой сусветнай вайны, па сукупнасці характарыстак пераўзыходзячы пазнейшыя лінкары тыпу «Кінг Джордж V». У гады вайны абодва лінкары прымалі актыўны ўдзел у баявых аперацыях. Так, «Родні» адыграў вырашальную ролю ў патапленні германскага лінкара «Бісмарк», які раней знішчыў гонар Каралеўскага флоту — лінейны крэйсер «Худ».

Развіццё авіяцыі паставіла пад пытанне існаванне буйных артылерыйскіх караблёў. Таму, улічваючы значную зношанасць, «Нэльсан» і «Родні» пасля заканчэння вайны былі выведзены ў рэзерв і спісаны.

## Заўвагі 
## Літаратура 
* 
* 
* 
* 
* 
* 
* 
* 
* 

## Спасылкі 
* Даклад у інстытуце карабельных інжынераў на 70-й сесіі ў Лондане 20-га сакавіка 1929 год. «Тrans. Inst. Naw. Arch.», 1929, London, рр. 1—21. (пераклад) 

Катэгорыя:Лінкары
Оравілская плаціна

**Оравілская плаціна** () — збудаванне на рацэ  на ўсход ад горада Оравіл, штат Каліфорнія, ЗША; утварае вадасховішча Оравіл. Земляны насып плаціны дасягае вышыні 235 метраў, дамба з’яўляецца самай высокай у ЗША.

Будаўніцтва было ініцыявана ў 1961 годзе, земляны насып завершаны ў 1967, само будаўніцтва ў 1968 годзе. Плаціна ўрачыста адкрыта 4 мая 1968 года.

## Аварыя 2017 года 
Дамба абсталявана асноўным і аварыйным вадаскідамі. Аварыйны вадаскід ніколі не выкарыстоўваўся. Пачынаючы з 2006 года, на асноўным вадаскідзе дамбы назіраліся нязначныя парушэнні цэласнасці. Тым не менш, вадаскід прызнаваўся прыдатным да эксплуатацыі.

У пачатку лютага 2017 года ўзровень вадасховішча пачаў хутка расці ў сувязі з моцнымі дажджамі. Было прынята рашэнне пачаць актыўны скід вады. 7 лютага 2017 года пачалося разбурэнне бетоннага жолаба асноўнага вадаскіда і размыванне асадкавых парод вакол вадаскіда. Да 10 лютага размыў вырас да 90 метраў у шырыню, 150 метраў у даўжыню і 14 метраў у глыбіню. Тым не менш, скід вады працягнуўся ў сувязі з перапаўненнем вадасховішча. Пачалася падрыхтоўка да переліву вады праз грэбень аварыйнага вадаскіда плаціны. 11 лютага вада пайшла праз грэбень аварыйнага вадаскіда, і пачалася эрозія грунтавога падмурка пад аварыйным вадаскідам. Эрозія апынулася вышэй за чакаемую, і 12 лютага было прынята рашэнне аб эвакуацыі насельніцтва ніжэй па плыні, якое магло пацярпець у выпадку размыву і разбурэння сценак аварыйнага вадаскіда. Для зніжэння рызыкі дадаткова павялічылі паток праз асноўны вадаскід, і да вечара 12 лютага ўдалося спыніць паток праз грэбень. Тым не менш, захоўваецца рызыка поўнага разбурэння асноўнага вадаскіда і страты кантролю над дамбай.

Да 13 лютага было эвакуявана 188 тыс. чалавек. Падмурак аварыйнага вадаскіда пачалі засыпаць мяшкамі з пяском і камянямі з верталётаў для зніжэння рызыкі размыцця пры магчымых паўторных перахлёстах.

Катэгорыя:Плаціны ЗША
Катэгорыя:Будынкі і збудаванні Каліфорніі
Мікалай Стэфанавіч Ігруноў

**Мікала́й Стэ́фанавіч Ігруно́ў** (11 сакавіка 1932, с. Спаскае Цярбунскага раёна Цэнтральна-Чарназёмнай вобласці — 4 лютага 2016) — савецкі журналіст і партыйны дзеяч.

## Біяграфія 
Нарадзіўся ў сям’і чыгуначніка. Яго бацька, Стэфан Сяргеевіч, чвэрць стагоддзя прапрацаваў начальнікам чыгуначнай станцыі Палатоўка (цяпер Чырвонагвардзейскага раёна Белгарадскай вобласці).

Скончыў школу ў вёсцы Лівенка. Яшчэ школьнікам публікаваўся ва ўсесаюзных газетах «Комсомольская правда» і «Литературная газета». Працягнуў адукацыю ў Харкаўскім і Кіеўскім дзяржаўных універсітэтах. Скончыў факультэт журналістыкі МДУ.

Працаваў уласным карэспандэнтам газеты «Белгородская правда» па Новааскольскаму, Чарнянскаму і Вялікаміхайлаўскаму раёнах. Затым быў галоўным рэдактарам белгарадскай абласной моладзевай газеты «Ленинская смена», сакратаром Белгарадскага абкама КПСС, намеснікам загадчыка аддзелу аргпартработы ЦК КПСС, другім сакратаром ЦК КП Беларусі, галоўным рэдактарам часопіса «Партыйнае жыццё».

Аўтар кнігі вершаў і прозы «Несожженные тетради» (Масква, 1997 г.; перавыданне: Белгарад, 2001).

Выступіў ініцыятарам стварэння мемарыяла герояў Курскай бітвы, музея вялікага рускага акцёра М. С. Шчэпкіна на яго радзіме ў вёсцы Краснае. Ганаровы грамадзянін Белгарадскай вобласці.

Быў членам Саюза журналістаў СССР, народным дэпутатам СССР (1989—1991).

## Узнагароды 
* Ордэн Працоўнага Чырвонага Сцяга
* Ордэн «Знак Пашаны»

## Спасылкі 
* 

Катэгорыя:Другія сакратары ЦК КПБ
Катэгорыя:Члены бюро ЦК КПБ
Катэгорыя:Народныя дэпутаты СССР ад акруг Беларусі
Катэгорыя:Члены Саюза журналістаў СССР
Букаву

**Бука́ву** — горад ва ўсходняй частцы Дэмакратычнай Рэспублікі Конга, адміністрацыйны цэнтр правінцыі Паўднёвае Ківу, порт на паўднёвым беразе возера Ківу.

Горад з’яўляецца буйным гандлёвым цэнтрам і вузлом аўтамабільных дарог, звязваючых Дэмакратычную Рэспубліку Конга з дзяржавамі Усходняй Афрыкі. Насельніцтва горада ў 1979 годзе налічвала каля 181 000 чал. У горадзе дзейнічаюць прадпрыемствы металаапрацоўчай, хімічнай і харчовай прамысловасці, міжнародны аэрапорт.

## Навука і адукацыя 
У горадзе дзейнічаюць Інстытут навуковых даследаванняў Цэнтральнай Афрыкі, Інстытут горнай справы, Інстытут агранамічных і медыцынскіх даследаванняў і іншыя навучальныя і навуковыя ўстановы.

У напрамку на паўночны захад ад Букаву знаходзіцца нацыянальны парк Кахуз-Біега.

## Літаратура 
* Африка: энциклопедический справочник. Т. 1. А—К / Гл. ред. А. Громыко. Ред. колл. В. М. Власов, Н. И. Гаврилов и др. — М.: Советская энциклопедия, 1986. — С. 372. — 672 с. с илл.

Катэгорыя:Гарады Дэмакратычнай Рэспублікі Конга
Інстытут парламентарызму і прадпрымальніцтва

**Інстытут парламентарызму і прадпрымальніцтва** (*ІПП*) — недзяржаўная вышэйшая навучальная ўстанова. Заснаваны ў 1993 г Міжнародным адукацыйным кансорцыумам як **Акадэмія парламентарызму і прадпрымальніцтва**. У 1994/95 навучальным годзе існавалі факультэты: сацыяльна-эканамічны і перападрыхтоўкі кадраў.

Рыхтаваў студэнтаў 11 спецыяльнасцяў дзённай і завочнай формы навучання, у тым ліку менеджараў-эканамістаў, палітолагаў-менеджараў, юрыстаў і палітолагаў-юрыстаў. У 2017, згодна дадзеным афіцыйнага сайта ІПП, там навучаліся 1100 студэнтаў і працавалі 80 выкладчыкаў. У 2011 г. Інстытут пачаў падрыхтоўку магістрантаў. Ёсць звесткі аб удзеле ІПП ў Міжнароднай кадравай акадэміі ў якасці асацыяванага члена.

Выпускаў навуковы часопіс «Иппокрена».

У 2024 годзе Міністэрства адукацыі не ўзгадніла план прыёму ў інстытут, што фактычна азначае забарону на набор новых студэнтаў.

У 2026 аб’явіў аб спыненні адукацыйнай дзейнасці.

## Рэктары 
* Уладзімір Мікалаевіч Карагін
* Барыс Уладзіміравіч Святлоў (2003—2008)
* Аляксандр Віктаравіч Гарэлік

## Вядомыя выкладчыкі 
* Яўген Канстанцінавіч Анішчанка (нар. 1955) — беларускі гісторык.
* Віктар Сцяфанавіч Цітоў (1938—2020) — беларускі этнограф, гісторык, педагог.
* Наталля Сяргееўна Гардзіенка (нар. 1977) — беларускі гісторык.

## Літаратура 
* 

## Крыніцы 
## Спасылкі 
* Афіцыйны сайт ІПП 
* ІПП на map.by 
* ІПП на abiturient.by
* Водгукі студэнтаў  (у каментарыях)

Катэгорыя:Універсітэты паводле алфавіта
Катэгорыя:Колішнія навучальныя ўстановы Беларусі
Катэгорыя:Вуліца Ціміразева (Мінск)

Катэгорыя:1993 год у Мінску
Катэгорыя:З’явіліся ў 1993 годзе
Катэгорыя:Зніклі ў 2026 годзе
Уладзімір Георгіевіч Кудраеў

**Уладзі́мір Гео́ргіевіч Кудра́еў** (, Рагачоў  — 25 сакавіка 1963) — савецкі партыйны дзеяч, член бюро ЦК КП(б)Б (1947), 1-ы намеснік старшыні Савета Міністраў Беларускай ССР (1950 — 1952).

## Біяграфія 
У 1920—1921 гадах — загадчык лясной гаспадаркай у родным горадзе, у 1925 годзе ўступіў у УКП(б).

З 1925 года — старшыня абласнога савета прафсаюза работнікаў харчовай прамысловасці ў Бабруйску, пазней адказны сакратар абласнога савета прафсаюзаў у Бабруйску, адказны сакратар Цэнтральнага праўлення Беларускага рэспубліканскага саюза хімікаў, член Калегіі Народнага камісарыята забеспячэння Беларускай ССР.

У 1933 — 1936 гадах — начальнік палітаддзела саўгаса, затым інструктар і сакратар раённага камітэта КП(б)Б у Парычах, у 1938 — 1940 гадах намеснік начальніка арганізацыйна-інструктарскага аддзела ЦК КП(б)Б, адначасова 2-гі сакратар Мінскага абласнога камітэта КП(б)Б, да студзеня 1940 года — 1-ы сакратар Палескага абласнога камітэта КП(б)Б, з студзеня 1941 года па 20 ліпеня 1944 года — 1-ы сакратар Беластоцкага абласнога камітэта КП(б)Б, у 1941 — 1942 гадах — 3-і сакратар, а ў 1942—1943 гадах — 2-гі сакратар Чкалаўскага абласнога камітэта КПСС.

З 20 ліпеня 1944 па ліпень 1950 года — 1-ы сакратар Віцебскага абласнога камітэта КП(б)Б.

З ліпеня 1950 па 1952 год — 1-ы намеснік старшыні Савета Міністраў Беларускай ССР, у 1952 — 1956 гадах — намеснік старшыні Савета Міністраў Беларускай ССР, у 1956 — 1958 гадах — міністр хлебапрадуктаў Беларускай ССР.

З 20 мая 1940 па 15 лютага 1949 года кандыдат у члены ЦК КП(б)Б, з 1949 па 1960 гады член ЦК КПБ, з 16 лютага па 6 чэрвеня 1947 года — член бюро ЦК КП(б)Б; з 18 лютага 1949 года па 17 лютага 1960 года — член ЦК КП(б)Б/КПСС.

Дэпутат Вярхоўнага Савета БССР (1947 — 1959), дэпутат Вярхоўнага Савета СССР (1946 — 1954).

## Узнагароды 
* Ордэн Леніна (1 лістапада 1944).

## Бібліяграфія 
*  С.558
* Біяграфія 

Катэгорыя:Дэпутаты Вярхоўнага Савета СССР 2-га склікання
Катэгорыя:Дэпутаты Вярхоўнага Савета СССР 3-га склікання
Катэгорыя:Члены КПСС
Катэгорыя:Члены бюро ЦК КПБ
Катэгорыя:Члены ЦК КПБ
Катэгорыя:Першыя намеснікі Старшыні Савета Міністраў БССР
Катэгорыя:Другія сакратары Мінскага абкама КП Беларусі
Катэгорыя:Міністры хлебапрадуктаў БССР
Катэгорыя:Дэпутаты Вярхоўнага Савета БССР 2-га склікання
Катэгорыя:Дэпутаты Вярхоўнага Савета БССР 3-га склікання
Катэгорыя:Дэпутаты Вярхоўнага Савета БССР 4-га склікання
Катэгорыя:Намеснікі Старшыні Савета Міністраў БССР
Катэгорыя:Першыя сакратары райкамаў КПБ
Маргарыта Мсціславаўна Цапенка

**Маргарыта Мсціславаўна Цапе́нка** (,  — , ) — беларускі геолаг. Доктар геолага-мінералагічных навук (1967).

## Біяграфія 
Скончыла  у 1935 годзе. Загадчык сектара геалогіі (з 1939 года), чацвярцічнай геалогіі (з 1955 года) Інстытута геалагічных навук АН БССР. Выкладала ў Беларускім дзяржаўным універсітэце і Беларускім політэхнічным інстытуце.

## Навуковая дзейнасць 
Вывучала геалогію мелавых, палеагенавых, неагенавых і антрапагенавых адкладаў Беларусі.
Заснавальнік беларускай школы геолагаў-чацвярцічнікаў і  напрамку ў вывучэнні кайназойскіх адкладаў. Асноўныя працы па антрапагенавых утварэннях і геамарфалогіі.

Сярод апублікаванага:
* Краткий очерк геологии Белоруссии. — Мн., 1957 (в соавт.): Антропогеновые отложения Белоруссии — Мн., 1959. (разам з Н. А. Махнач)
* Геоморфология (разам з Л. М. Вазнячуком). — У кнізе: Геология СССР. М., 1971. Т. 3. Белорусская ССР.

## Літаратура 
*  — С. 266.
* 
* Республика Беларусь: энциклопедия. [В 7 т.]. Т. 7. — Минск, 2008.
* 

## Спасылкі 
* Памяти Маргариты Мстиславовны Цапенко // Бюллетень Комиссии по изучению четвертичного периода, № 38, 1972. 

Катэгорыя:Геолагі СССР
Катэгорыя:Геолагі Беларусі
Катэгорыя:Супрацоўнікі Інстытута геахіміі і геафізікі НАНБ
Катэгорыя:Выкладчыкі БДУ
Катэгорыя:Выкладчыкі БНТУ
Катэгорыя:Пахаваныя на Усходніх могілках Мінска
Васіль Іванавіч Закурдаеў

**Васі́ль Іва́навіч Закурда́еў** (, г. , Расійская імперыя — , г. ) — савецкі дзяржаўны дзеяч, сакратар ЦК КП(б)Б (1949 — 1950), 1-ы сакратар Баранавіцкага абласнога камітэта КП(б)Б (1946—1949), член Цэнтральнай Рэвізійнай Камісіі КПСС (1952—1956), Мардоўскага абласнога камітэта ВКП(б)/КПСС (1951—1958).

## Біяграфія 
У 1920—1922 гадах — у Чырвонай Арміі, удзельнік грамадзянскай вайны, у 1926 годзе скончыў Пляханаўскі інстытут, у 1926—1928 гадах — інструктар аддзела Усерасійскага ляснога саюза. З 1927 года — у УКП(б), з 1934 года — начальнік палітаддзела МТС у Маскоўскай вобласці.

З сакавіка па лістапад 1940 года — начальнік арганізацыйна-інструктарскага аддзела абласнога камітэта Камуністычнай Партыі (бальшавікоў) Беларусі ў Пінску, у 1940—1941 гадах — намеснік начальніка арганізацыйна-инструкторского аддзела ЦК КП(б)Б, у 1942—1943 гадах — намеснік начальніка Беларускага штаба партызанскага руху Пятра Калініна, пазней начальнік арганізацыйна-інструктарскага аддзела ЦК КП(б)Б.

З ліпеня 1946 па студзень 1949 года — 1-ы сакратар абласнога камітэта КП(б)Б у Баранавічах, з 19 лютага 1949 па 3 чэрвеня 1950 года — сакратар і член бюро ЦК КП(б), у 1950—1951 гадах — слухач курсаў пры ЦК УКП(б).

У 1951 годзе — 2-гі сакратар, а з верасня 1951 па студзень 1958 года — 1-ы сакратар Мардвінскага абласнога камітэта УКП(б)/КПСС.

З 14 кастрычніка 1952 па 14 лютага 1956 года — член Цэнтральнай Рэвізійнай Камісіі КПСС.

З 25 лютага 1956 па 17 кастрычніка 1961 — кандыдат у члены ЦК КПСС, у 1958 — 1959 гадах — намеснік старшыні, а з 17 верасня 1959 па 31 мая 1961 года — старшыня Камітэта Кантролю Савета Міністраў Расійскай РСФСР, затым у адстаўцы.

Дэпутат Вярхоўнага Савета СССР 2, 3 і 4-га скліканняў.

## Узнагароды 
* Ордэн Леніна

## Бібліяграфія 
* http://www.knowbysight.info/ZZZ/02656.asp (рус.)
* http://www.az-libr.ru/index.htm?Люди&70A/b1711f74/index(http://www.az-libr.ru/index.htm?Persons&70A/b1711f74/index) (рус.)

Катэгорыя:Дэпутаты Вярхоўнага Савета СССР 2-га склікання
Катэгорыя:Дэпутаты Вярхоўнага Савета СССР 3-га склікання
Катэгорыя:Дэпутаты Вярхоўнага Савета СССР 4-га склікання
Катэгорыя:Кандыдаты ў члены ЦК КПСС
Катэгорыя:Члены бюро ЦК КПБ
Катэгорыя:Сакратары ЦК КПБ
Спіс аб’ектаў NGC (1-1000)

На гэтай старонцы размешчаны спіс аб’ектаў 1-1000 «Новага агульнага каталога» (NGC).

Інфармацыя пра сузор’і ўзята ў праз Web-сэрвіс VizieR. Марфалагічныя тыпы галактык і аб’ектаў Малога Магеланавага воблака вызначаны паводле базы дадзеных NASA/IPAC Extragalactic Database. Іншая інфармацыя, калі крыніца не паказаная асабліва, — з базы дадзеных SIMBAD.

## 1-100 
## 101—200 
## 201—300 
## 301—400 
## 401—500 
## 501—600 
## 601—700 
## 701—800 
## 801—900 
## 901—1000 
0001-1000
Куапау

**Куапа́у**, або **арканза́с** (саманазва: *Okáxpa*, *Ugahxpa*, ) — індзейскі народ, карэнныя жыхары ЗША. У нашы дні жывуць пераважна ў Аклахоме. Агульная колькасць (2012 г.) — 3240 чал.

Куапау паходзяць ад сіўанскіх плямён даліны ракі Агая. Да прыходу еўрапейцаў яны мігрыравалі ўздоўж ракі Місісіпі на поўдзень да зліцця з ракой Арканзас. Першая вядомая саманазва *Okáxpa* значыла «людзі ніжняй плыні». Назву *Arkansea* атрымалі ад індзейцаў-ілінойс. Асноўнымі заняткамі з'яўляліся земляробства, рыбалоўства і паляванне. Ведалі апрацоўку медзі, выраб тканін і керамікі.

У 1541 г. мелі кантакты з экспедыцыяй Эрнанда дэ Сота. З 1673 г. падтрымлівалі зносіны з французскімі гандлярамі і ваеннымі. Сярод іх вялі місіянерскую дзейнасць езуіты. У канцы XVII ст. налічвалася 5 вёсак, населеных куапау, аднак у выніку занесеных еўрапейцамі эпідэмічных захворванняў іх колькасць у гэты перыяд значна скарацілася.

Пасля пераходу Луізіяны да ЗША заключылі ў 1818 г. і 1824 г. мірныя дагаворы, паводле якіх перадавалі частку тэрыторый амерыканскаму ўраду для будаўніцтва крэпасці і дарогі. У 1834 г. былі пераселены на паўночны ўсход сучаснай Аклахомы.

У нашы дні захоўваюць ва ўласнасці 53 км² племянных тэрыторый. Згодна дагавору 1956 г. з ЗША карыстаюцца аўтаноміяй, маюць асабісты ўрад і паліцыю. Асноўны сучасны занятак — абслугоўванне турыстаў. Куапау трымаюць казіно і палі для гольфу. Існуе багатая вусная гістарычная традыцыя.

## Спасылкі 
* Quapaw Tribe
* Quapaw Indian Culture and History

Катэгорыя:Сіў
Катэгорыя:Народы ЗША
Егішэ Чарэнц

**Егішэ́ Чарэ́нц** (, сапраўднае імя — **Егішэ Абгаравіч Сагаманян**; , Карс, Расійская імперыя (цяпер у Турцыі) — 27 лістапада 1937, Ерэван) — армянскі паэт, празаік і перакладчык. Класік армянскай літаратуры.

## Біяграфія 
Нарадзіўся ў сям'і дробнага гандляра.

* 1908 — паступіў у Карскае рэальнае вучылішяа.
* 1915 — уступіў у адну з армянскіх добраахвотніцкіх груп і дайшоў да наваколля Вана.
* Восень 1916 — адправіўся ў Маскву і паступіў у .
* Люты 1917 — са студэнтамі ўніверсітэта браў удзел у вызваленні палітвязняў з .
* 1918 — уступіў у шэрагі Чырвонай арміі.
* 1919 — вярнуўся ў Ерэван і некаторы час працаваў настаўнікам.
* 1920 — браў удзел у майскім паўстанні камуністаў супраць дашнакскага ўрада. З канца года і па май 1921 г. з'яўляўся кіруючы аддзелам мастацтва ў Наркаме асветы.
* 1925 — кіраўнік новай літаратурнай арганізацыі «Наембер» (Лістапад).
* Верасень 1936 — узяты НКУС СССР пад хатні арышт і звінавачаны ў , нацыяналізме, трацкізме і тэрарызме.

Памёр 27 лістапада 1937 года ў ерэванскай турэмнай лякарні. Месцазнаходжанне магілы паэта дагэтуль дакладна невядомае. Пасмяротна быў рэабілітаваны ў 1950-х гадах.

### Асабістае жыццё 
Першая жонка Арпенік памерла, не пакінуўшы яму дзяцей. У 1930 годзе пазнаёміўся з Ізабелай Маўсесаўнай Нязавай і жаніўся з ёй у наступным годзе. У 1932 і 1935 у шлюбе нарадзілася дзве дачкі: Арпенік (гэта імя першай яго жонкі) і Анаіт.

## Творчасць 
Аўтар сатырычнага рамана «Краіна Наіры», паэм «Дантава Легенда», «Апантаныя натоўпы».

Апроч вершаў, яго пяру прыналежаць пераклады на армянскую мову твораў А. С. Пушкіна, У. У. Маякоўскага, І. В. Гётэ, Э. Верхарна, У. Уітмена, М. Горкага, а таксама артыкулы пра вялікіх літаратурных дзеячаў і сучаснікаў: А. Туманяна, А. Ісаакяна, В. Тэр’яна, М. Горкага, пра сучасную яму паэзію.

## Памяць 
* У 1975 годзе ў Ерэване (, 17) быў адкрыты дой-музей Егішэ Чарэнца ў кватэры, якую сям'я Чарэнца атрымала ў 1935 годзе.
* Яго імем названы горад у Арменіі на р. Раздан — Чарэнцаван (да 1967 года — Лусаван).
* У Ерэване яму ўсталяваны помнік, яго імем названы вуліца, школа № 67, Дзяржаўны музей літаратуры і мастацтва Арменіі.
* Школа № 12 ім. Егішэ Чарэнца г. Ванадзор.
* Партрэт намаляваны на армянскай купюры ў 1000 драм.
* Партрэт намаляваны на юбілейнай армянскай манеце ў 100 драм 1997 года.

File:1958 CPA 2126.jpg|Паштовая марка СССР, 1958 год
Файл:ArmenianStamps-126.jpg|Поштовая марка Арменіи, 1997 год

## Літаратура 
* Армянская Советская Энциклопедия, Т. 8, стр. 670—671, Ереван, 1982

## Спасылкі 
* Биография и произведения Чаренца в переводе на русский
* Произведения Чаренца в Библиотеке поэтического перевода
* Документальная повесть о жене Чаренца
* Воспоминания дочери Чаренца
* 

Катэгорыя:Армянамоўныя паэты
Катэгорыя:Камуністы Арменіі
Катэгорыя:Рэвалюцыянеры Расіі
Катэгорыя:Рэвалюцыянеры Арменіі
Катэгорыя:Рэпрэсаваныя савецкай уладай
Катэгорыя:Рэабілітаваныя ў СССР
Катэгорыя:Памерлі ў месцах пазбаўлення волі
Катэгорыя:Паэты Арменіі
Катэгорыя:Асобы на марках
Кау (народ)

**Ка́у** (саманазва: *kaw*), або **ка́нза** (*kanza*) — індзейскі народ, карэнныя жыхары ЗША. У нашы дні жывуць пераважна ў штаце Аклахома. Агульная колькасць (2012 г.) - 3 126 чал.

## Гісторыя 
Кау адносяцца да сіўанскіх народаў, якія ў старажытнасці насялялі даліну Агая, аднак да XVII ст. мігрыравалі ўздоўж рэчышчаў Місісіпі і Місуры, а потым пасяліліся на рацэ Канзас. Саманазва *kaw* азначае паўднёва-усходні вецер. Назву *kanza* індзейцы атрымалі ад французскіх місіянераў. У 1673 г. яна ўпершыню з'явілася на французскай карце і пазней увасобілася ў назве ракі і штата Канзас.

Кантакты з іспанцамі пачаліся яшчэ ў 1541 г. Яны не мелі сталага характару. У 70-я гг. XVII ст. былі ўсталяваны сувязі з французскімі гандлярамі. У канцы XVIII - першай палове XIX ст. кау моцна пацярпелі ад войнаў з аява і лакота. Асабліва неспрыяльная сітуацыя склалася пасля моцнай эпідэміі воспы ў 1801 г.

Пасля пераходу Луізіяны ў склад ЗША кау імкнуліся атрымаць знешнюю дапамогу з боку амерыканскіх ваенных, таму падпісалі мірныя пагадненні ў 1825 г., 1846 г. і 1859 г. Некаторыя кау ўдзельнічалі ў войнах супраць лакота на баку ЗША. З-за эпідэмій іх колькасць працягвала скарачацца. З 1789 г. да 1889 г. скарачэнне адбылося амаль у 10 разоў і дасягнула 194 чалавекі. У 1873 г. яны былі пераселены на поўнач Аклахомы, дзе было створана графства Кау на рацэ Канзас. 

У 1902 г. кау фактычна пазбаўляліся ўнутранай аўтаноміі, якая была адроджана толькі ў 1959 г. У нашы дні сярод чальцоў племені кау высокі працэнт метысацыі.

## Культура 
Кау здаўна займаліся земляробствам. Вырошчвалі бабовыя, гарбузы і кукурузу. Важную ролю ў забеспячэнні мелі загоннае паляванне і рыбалоўства. Пасля ўсталявання сувязяў з французскімі гандлярамі продаж скур дзікіх жывёл набыў камерцыйнае значэнне. У XIX ст. з-за дэпапуляцыі і экалагічных змен паляванне прыйшло ў заняпад, кау апынуліся ў залежнасці ад харчовай дапамогі з боку амерыканцаў. З XVIII ст. займаліся конегадоўляй. 

Кау будавалі на рацэ сталыя вёскі, што складаліся з доўгіх саламяных хацін. Улетку палявалі ў прэрыях, дзе жылі ў часовых тыпі. Вопратку шылі са скур і тканін. Тыповымі элементамі адзення былі насцегнавая повязь, плашч, вузкія скураныя штаны і макасіны. Мужчыны галілі галаву і ўпрыгожвалі яе пер'ем. Іншыя элементы ўпрыгожванняў: пацеркі, ракавіны малюскаў, кавалкі металаў. Конныя паляўнічыя размалёўвалі свае шчыты.

## Рэлігія 
Рэлігійныя вераванні засноўваліся на шанаванні духа-стваральніка сусвета і духоўных істот *вакан*. Міфалогія адлюстроўвае духоўныя пошукі культурных герояў. 

У нашы дні большасць вернікаў — хрысціяне.

## Мова 
Родная мова кау адносіцца да сіўанскай групы моў даліны Агая. У нашы дні знаходзіцца на мяжы знікнення. Большасць кау размаўляе ў побыце на англійскай мове.

## Спасылкі 
* The official site of Kaw Nation
* Kansa Tribe (Kaw): Facts, Clothes, Food and History
* Kaws (or Kanzas, Kansas) - Kansapedia
* Reconnections - Kaw Nation Today - Kaw Mission

Катэгорыя:Сіў
Катэгорыя:Народы ЗША
Масаі (плато)

**Маса́і** — плато ў Афрыцы, ва ўсходняй частцы Танзаніі.

Сярэдняя вышыня каля 1000 м, асобныя горныя вяршыні дасягаюць вышыні 2000 м. Плато складзена са старажытных крышталічных горных парод. Клімат субэкватэрыяльны, засушлівы. Ападкі ў летні перыяд. Рачная сістэма на плато развіта слаба. Рэкі малаводныя. Расліннасць пераважна злакава-хмызняковая на бурых глебах.

## Літаратура 
* Африка: энциклопедический справочник. Т. 2. Л—Я / Гл. ред. А. Громыко. Ред. колл. В. М. Власов, Н. И. Гаврилов и др. — М.: Советская энциклопедия, 1987. — С. 165. — 671 с. с илл.

Катэгорыя:Плато
Катэгорыя:Геаграфія Танзаніі
Рукі (рака)

**Ру́кі** — рака ў Афрыцы, у Дэмакратычнай Рэспубліцы Конга, левы прыток ракі Конга.

Даўжыня Рукі ад месца зліцця рэк Бусіра і Мамбайя 105 км, ад вытоку ракі Чуапа каля 1300 км. Плошча басейна 173,8 тыс. км². Упадае ў Конга каля горада Мбандака. Рака паўнаводная. Сярэдні расход вады каля 4000 м³/с.

## Літаратура 
* Африка: энциклопедический справочник. Т. 2. Л—Я / Гл. ред. А. Громыко. Ред. колл. В. М. Власов, Н. И. Гаврилов и др. — М.: Советская энциклопедия, 1987. — С. 325. — 671 с. с илл.

## Спасылкі 
* Ruki River // Encyclopædia Britannica

Катэгорыя:Прытокі Конга
Катэгорыя:Рэкі Дэмакратычнай Рэспублікі Конга
Свіння (грыб)

**Свіння**, **падгруздак чорны** (*Russula adusta*) — шапкавы базідыяльны грыб з роду  сямейства .

## Апісанне 
Пладовае цела грыба — шапка на ножцы. Шапка пукатая, потым пляската-ўвагнутая, дыяметрам 6—15 см, злёгку ліпкая, цёмна-бурага і брудна-бурага колеру. Мякаць тоўстая, шчыльная, на зломе афарбоўваецца ў ружавата-шэры колер, затым чарнее. Мякаць мае характэрны кіславаты пах. Ножка грыба дыяметрам 2—3 см і даўжынёй 3—5 см, суцэльная, аднаго колеру з шапкай, пры націсканні набывае бура-чорны колер. Пласцінкі прырослыя, тоўстыя, крохкія, белыя, пазней бруднавата-шараватыя. Споры амаль шарападобнай формы, бясколерныя.

Ядомы грыб.

## Экалогія і распаўсюджванне 
Распаўсюджаны часцей у паўночнай частцы лясной зоны, пераважна ў хваёвых лясах. Расце у эўкаліптавых лясах Аўстраліі. Пладаносіць у чэрвені—верасні, паасобку або групамі. Звычайны на тэрыторыі Беларусі грыб.

## Літаратура 
* 

## Спасылкі 
* Подгруздок чёрный, или чернушка, или сыроежка черная — Russula adusta (Fr.) Fr. // Экологический Центр «Экосистема»
* Фотокаталог грибов: Подгруздок чёрный (Russula adusta)
* Russula adusta // Science Division, Department of Environment and Conservation, Western Australia
* 

Катэгорыя:Сыраежка
Катэгорыя:Ядомыя грыбы
Катэгорыя:Прырода Аўстраліі
Чэмпіянат Беларусі па лёгкай атлетыцы 2014

**Адкрыты чэмпіянат Беларусі па лёгкай атлетыцы 2014** прайшоў 24—26 ліпеня на ЦСК «Нёман» горада Гродна.

## Медалісты 
### Мужчыны 
### Жанчыны 
## Спасылкі 
* Пратаколы Чэмпіяната

2014
Катэгорыя:Ліпень 2014 года
Катэгорыя:Спорт у Беларусі ў 2014 годзе
Катэгорыя:Спорт у Гродне
Катэгорыя:2014 год у лёгкай атлетыцы
Сыраежка жоўтая

*Пад гэтай самай беларускай назвай у літаратуры сустракаецца від* 

**Сыраежка жоўтая** (*Russula claroflava*) — шапкавы базідыяльны грыб з роду  сямейства .

## Апісанне 
Пладовае цела грыба — шапка на ножцы. Шапка шарападобная, пазней пляската-пукатая. Колер шапкі ярка-жоўты, з рубчастым краем. Край шапкі больш светлы. Скурка адстае ад мякаці па краю шапкі. Мякаць шчыльная, крохкая, белая, без асаблівага паху. На зломе мякаць набывае брудна-шараваты колер. Ножка таўшчынёй 1—2 см і даўжынёй 3—8 (да 10) см, цыліндрычная, суцэльная, пазней становіцца рыхлай. Колер ножкі белу, у ніжняй частцы шараваты. У спелых грыбоў колер ножкі становіцца брудна-шараватая. Пласцінкі грыба прырослыя слаба, белыя, потым жаўтаватыя, у спелых грыбоў становяцца шэрымі. Споры шыпаватыя, шырока-авальныя, крыху жаўтаватыя з вохрыстым адценнем.

Ядомы грыб.

## Экалогія і распаўсюджванне 
Грыбы растуць у вільготных, пераважна хвойных лясах, па ўскрайках вярховых балотаў. Утварае мікарызу з бярозай. Пладаносяць у чэрвені—верасні, паасобку і групамі.

## Літаратура 
* 
*  — С. 58.

## Спасылкі 
* Сыроежка жёлтая, или сыроежка светло-жёлтая, или сыроежка бледно-жёлтая — Russula claroflava Grove., или Russula flava // Экологический Центр «Экосистема»
* Фотокаталог грибов: Сыроежка жёлтая (Russula claroflava)
* 

Катэгорыя:Сыраежка
Катэгорыя:Грыбы Еўразіі
Катэгорыя:Ядомыя грыбы
Сыраежка рудая

**Сыраежка рудая** (*Russula decolorans*) — шапкавы базідыяльны грыб з роду  сямейства .

## Апісанне 
Пладовае цела грыба — шапка на ножцы. Шапка дыяметрам 5—12 см, паўшарападобная, пазней пляската-ўвагнутая, з тупым і гладкім краем. Колер шапкі цагляна-жоўты, аражава-жоўты. Скурка адстае ад мякаці да паловы шапкі. Мякаць белага колеру, крохкая, з мядовым пахам. З узростам колер мякаці становіцца брудна-шэрым. Ножка грыба мае даўжыню 5—10 см і да 2 см у дыяметры, суцэльная, цыліндрычная, часам звужаецца да нізу. Колер ножкі белы, з узростам становіцца попельна-шэрым. Пласцінкі прырослыя, белаватыя, потым жоўтыя і з узростам набываюць брудна-шэрую афарбоўку. Споры шыпаватыя, жаўтавата-вохрыстага колеру.

Ядомы грыб.

## Экалогія і распаўсюджванне 
Грыб распаўсюджаны ў Еўразіі і Паўночнай Амерыцы. Расце ў вільготных імшыстых хвойных лясах. Утварае мікарызу пераважна з хвояй. Пладовыя целы з'яўляюцца ў чэрвені—верасні, паасобку і невялікімі групамі.

## Літаратура 
* 
* *Сержанина Г. И.* Шляпочные грибы Белоруссии. — Минск: Наука и техника, 1984.

## Спасылкі 
* Сыроежка сереющая, или сыроежка выцветающая — Russula decolorans (Fr.) Fr. // Экологический Центр «Экосистема»

Катэгорыя:Сыраежка
Катэгорыя:Грыбы Еўразіі
Катэгорыя:Грыбы Паўночнай Амерыкі
Катэгорыя:Ядомыя грыбы
NGC 21

**NGC 21** (іншыя абазначэнні — **NGC 29**, **IRAS00082+3304**, **UGC 100**, **ZWG 499.66**, **MCG 5-1-48**, **KAZ 19**, **PGC 767**) — галактыка ў сузор’і Андрамеда.

Гэты аб’ект занесены ў новы агульны каталог некалькі разоў, з абазначэннямі **NGC 21** і **NGC 29**.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1790 годзе
0021
Катэгорыя:Андрамеда (сузор’е)
NGC 22

**NGC 22** (іншыя абазначэнні — **UGC 86**, **MCG 5-1-39**, **ZWG 499.55**, **PGC 690**) — спіральная галактыка (Sb) у сузор’і Пегас.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1883 годзе
0022
Катэгорыя:Пегас (сузор’е)
Катэгорыя:Спіральныя галактыкі
NGC 23

**NGC 23** (іншыя абазначэнні — **UGC 89**, **IRAS00073+2538**, **MCG 4-1-33**, **ZWG 477.62**, **MK 545**, **ZWG 478.34**, **KUG 0007+256**, **PGC 698**) — спіральная галактыка з перамычкай (SBa) у сузор’і Пегас.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Гл. таксама 
* Новы агульны каталог

Катэгорыя:Астранамічныя аб’екты, адкрытыя ў 1784 годзе
0023
Катэгорыя:Пегас (сузор’е)
Катэгорыя:Спіральныя галактыкі з перамычкай
NGC 26

**NGC 26** (іншыя абазначэнні — **UGC 94**, **IRAS00078+2533**, **MCG 4-1-34**, **KUG 0007+255**, **ZWG 477.64**, **ZWG 478.36**, **PGC 732**) — спіральная галактыка ў сузор’і Пегас.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

Катэгорыя:Астранамічныя аб’екты, адкрытыя ў 1865 годзе
0026
Катэгорыя:Пегас (сузор’е)
Катэгорыя:Спіральныя галактыкі
NGC 33

**NGC 33** — падвойная зорка ў сузор’і Рыбы.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

Галактыка была адкрыта нямецкім астраномам Альбертам Мартам 9 верасня 1864 года.

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1864 годзе
0033
Катэгорыя:Рыбы (сузор’е)
Катэгорыя:Падвойныя зоркі
NGC 35

**NGC 35** (іншыя абазначэнні — **MCG −2-1-33**, **NPM1G −12.0011**, **IRAS00086-1217**, **PGC 784**) — спіральная галактыка (Sb) у сузор’і Кіт.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

Галактыка была адкрыта амерыканскім астраномам Льюісам Свіфтам 21 лістапада 1886.

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1886 годзе
0035
Катэгорыя:Кіт (сузор’е)
Катэгорыя:Спіральныя галактыкі
NGC 36

**NGC 36** (іншыя абазначэнні — **UGC 106**, **MCG 1-1-43**, **ZWG 408.40**, **IRAS00088+0606**, **PGC 798**) — спіральная галактыка з перамычкай (SBb) у сузор’і Рыбы.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

Галактыка была адкрыта англійскім астраномам Уільямам Гершэлем 25 кастрычніка 1785.

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1785 годзе
0036
Катэгорыя:Рыбы (сузор’е)
Катэгорыя:Спіральныя галактыкі з перамычкай
NGC 39

**NGC 39** (іншыя абазначэнні — **UGC 114**, **MCG 5-1-52**, **ZWG 499.76**, **IRAS00096+3046**, **PGC 852**) — спіральная галактыка (Sc) у сузор’і Андрамеда.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

Галактыка была адкрыта англійскім астраномам Уільямам Гершэлем 2 лістапада 1790.

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1790 годзе
0039
Катэгорыя:Андрамеда (сузор’е)
Катэгорыя:Спіральныя галактыкі
NGC 40

**NGC 40** або ** Туманнасць Гальштук-матыль** — планетарная туманность у сузор’і Цэфей

Была адкрыта англійскім астраномам Уільямам Гершэлем 25 лістапада 1788 года.

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1788 годзе
0040
Катэгорыя:Цэфей (сузор’е)
Катэгорыя:Планетарныя туманнасці
Катэгорыя:Аб’екты Колдуэла
Адкрыты чэмпіянат Уэльса па снукеры 2017

**Адкрыты чэмпіянат Уэльса 2017** (, таксама вядомы як *Coral Welsh Open 2017* — ад назвы спонсара) — прафесійны рэйтынгавы турнір па снукеры, які праходзіў з 13 па 19 лютага 2017 года на Матарпойнт Арэне ў Кардыфе, Уэльс. Турнір стаў чацвёртым і заключным спаборніцтвам новай «Серыі хатніх нацый», якая была заснавана ў сезоне 2016/2017 і ўключала ў сябе таксама адкрыты чэмпіянат Англіі, адкрыты чэмпіянат Паўночнай Ірландыі і адкрыты чэмпіянат Шатландыі, а таксама 26-м розыгрышам адкрытага чэмпіянату Уэльса, які праводзіцца штогод з 1992 года. Кампанія Coral упершыню стала спонсарам адкрытага чэмпіянату Уэльса. Прызавы фонд турніру склаў £366,000, з якіх £70,000 атрымаў пераможца.

## Прызавыя грошы 
Спонсарам адкрытага чэмпіянату Уэльса 2017 года ўпершыню стала кампанія Coral. Прызавы фонд турніру склаў £366,000, а першы прыз — £70,000.

Згодна з рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста адлюстроўвае суму прызавых грошай, якія ён зарабіў на рэйтынгавых турнірах за апошнія два гады.

## Асноўная сетка 
### Верхняя частка 
### Ніжняя частка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | 68
| align="center" | Найвышэйшы брэйк
| **87**
|-
| align="right" | 0
| align="center" | Соценныя брэйкі
| 0
|-
| align="right" | 3
| align="center" | Брэйкі 50+
| **6**
|}

## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў адкрытага чэмпіянату Уэльса 2017.

## Крыніцы 
## Спасылкі 
* Адкрыты чэмпіянат Уэльса 2017 на Snooker.org 
* Статыстыка адкрытага чэмпіянату Уэльса 2017 на CueTracker.net 

Катэгорыя:Адкрыты чэмпіянат Уэльса па снукеры
Катэгорыя:2017 год у снукеры
Катэгорыя:Спорт ва Уэльсе ў 2017 годзе
Катэгорыя:Снукерны сезон 2016/2017
Катэгорыя:Снукерныя турніры ва Уэльсе
Катэгорыя:2017 год у Кардыфе
Катэгорыя:Люты 2017 года
NGC 43

**NGC 43** (іншыя абазначэнні — **UGC 120**, **MCG 5-1-54**, **ZWG 499.79**, **PGC 875**) — лінзападобная галактыка (SB0) у сузор’і Андрамеда.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

Галактыка была адкрыта англійскім астраномам Джонам Гершэлем 11 лістапада 1827.

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1827 годзе
0043
Катэгорыя:Андрамеда (сузор’е)
Катэгорыя:Лінзападобныя галактыкі
NGC 48

**NGC 48** (іншыя абазначэнні — **UGC 133**, **MCG 8-1-31**, **ZWG 549.27**, **IRAS00113+4757**, **PGC 929**) — галактыка ў сузор’і Андрамеда.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1885 годзе
0048
Катэгорыя:Андрамеда (сузор’е)
Аява (народ)

**Ая́ва** (; саманазва: *Báxoǰe*, літаральна «шэры снег») — індзейскі народ, карэнныя жыхары ЗША. Жывуць пераважна ў штатах Аклахома, Небраска і Канзас. Агульная колькасць (2010 г.) — 2 567 чал.

Паходзяць з вярхоўяў ракі Місісіпі, дзе да XVI ст. фарміравалі археалагічную культуру Онеатэ. Пад ціскам алганкінаў і іракезаў мігрыравалі на паўднёвы захад сучаснай Мінесоты. У пачатку XIX ст. паселішчы аява сустракаліся ўздоўж Місуры да вытокаў Місісіпі. Лічыцца, што назву *аява* атрымалі ад сіў. Яна літаральна перакладаецца як «млявыя».

З-за эпідэмічных захворванняў і ваенных сутычак з іншымі плямёнамі ў першай трэці XIX ст. колькасць аява значна скарацілася. Яны былі вымушаны саступіць свае землі ЗША і ў 1837 г. былі пераселены ў рэзервацыі ў Канзасе і Небрасцы. Каля 45 аява служылі ў арміі Канфедэрацыі падчас грамадзянскай вайны ў ЗША. У 1883 г. частка племені перасялілася ў Аклахому.

Традыцыйнымі заняткамі лічацца ручное земляробства, загоннае паляванне, уздоўж рэк — рыбалоўства. Будавалі вёскі, што складаліся з гліняных хацін з вострымі дахамі. Паляўнічыя карысталіся скуранымі тыпі. Сучасныя заняткі — земляробства і абслугоўванне турыстаў. Рэзервацыі аява валодаюць казіно.

Захаваліся вусны фальклор, у тым ліку гістарычныя паданні і казкі, традыцыйная флейтавая музыка, народныя танцы.

Рэзервацыі аява карыстаюцца ўнутранай аўтаноміяй і маюць самакіраванне.

## Спасылкі 
* Iowa Tribe Of Oklahoma
* Iowa Tribe of Kansas and Nebraska
* The Ioway Tribe — Peoples of Iowa — Legends of America
* Ioway Cultural Institute
* Iowa Tribe: Facts, Clothes, Food and History

Катэгорыя:Сіў
Катэгорыя:Народы ЗША
NGC 50

**NGC 50** (іншыя абазначэнні — **PGC 983**, **MCG 1-1-58**, **GC 5092**) — галактыка (E-S0) у сузор’і Кіт.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Гл. таксама 
* Новы агульны каталог
* Спіс аб’ектаў Месье

0050
Катэгорыя:Кіт (сузор’е)
NGC 54

**NGC 54** (іншыя абазначэнні — **MCG −1-1-60**, **PGC 1011**) — спіральная галактыка (Sa) у сузор’і Кіт.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1886 годзе
0054
Катэгорыя:Кіт (сузор’е)
Катэгорыя:Спіральныя галактыкі
NGC 47

**NGC 47** (іншыя абазначэнні — **NGC 58**, **MCG −1-1-55**, **IRAS00119-0726**, **PGC 967**) — галактыка ў сузор’і Кіт.

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1886 годзе
47
Катэгорыя:Кіт (сузор’е)
NGC 57

**NGC 57** (іншыя абазначэнні — **UGC 145**, **MCG 3-1-31**, **ZWG 456.46**, **PGC 1037**) — эліптычная галактыка (E) у сузор’і Рыбы.

Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Гл. таксама 
* Спіс аб’ектаў Месье
* Новы агульны каталог

Катэгорыя:Астранамічныя аб’екты, адкрытыя ў 1784 годзе
Катэгорыя:Эліптычныя галактыкі
0057
Катэгорыя:Рыбы (сузор’е)
NGC 59

**NGC 59** (другие обозначения: **ESO 539-4**, **MCG −4-1-26**, **KDWG 2**, **PGC 1034**) — карлікавая лінзападобная галактыка у сузор’і Кіт. Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».

## Літаратура 
# 
# 

Катэгорыя:Астранамічныя аб’екты, адкрытыя ў 1886 годзе
0088
Катэгорыя:Кіт (сузор’е)
Катэгорыя:Група Скульптара
Катэгорыя:Карлікавыя галактыкі